ཕྱི་ལོ་༢༠༡༢༢ལོར་རྒྱ་ནག་སྲིད་འཛིན་ཧུ་ཅིན་ཐའོ་ཌེན་མརྐ་གི་རྒྱལ་ས་ཀོ་པེན་ཧེ་གྷན་ནང་རྒྱལ་དོན་ལྟ་སྐོར་ལ་ཕེབས་སྐབས།ངོ་རྒོལ་བ་འགས་བོད་ཀྱི་རྒྱལ་དར་ཕྱར་ནས་རྔམ་སྟོན་གནང་སྐབས་སྤྱི་སྤྱོད་རླངས་འཁོར་ཆེད་མངགས་མདུན་དུ་བཞག་ནས་རྒྱ་ནག་གི་སྲིད་འཛིན་ལ་ངོ་རྒོལ་བྱེད་མཁན་དེ་དག་མི་མངོན་པ་བཟོས་པ་དང་།ཡང་ངོ་རྒོལ་བ་འགའ་ཤས་འཛིན་བཟུང་བཀག་སྐྱིལ་བྱས་ཡོད་པ་རེད།གནད་དོན་དེ་ཁྲིམས་ཁང་ནང་ཞུ་གཏུགས་བྱས་ཤིང་།གནད་དོན་ཞིབ་འཇུག་བྱས་རྗེས་ཌེན་མརྐ་གྱི་སྐོར་སྲུང་བའི་འགོ་ཁྲིད་ཚོས་ངོ་རྒོལ་བ་ཚོའི་སྨྲ་བརྗོད་རང་དབང་གི་ཐོབ་ཐང་རྡོག་རོལ་བཏང་བ་གསལ་བཏོན་བྱས་ཤིང་།ཉེན་རྟོག་པ་འགོ་ཁྲིད་གཉིས་ལས་གནས་གཞན་དུ་གནས་སྤོ་བྱས་པར་མ་ཟད།ངོ་རྒོལ་བ་མི་གྲངས་བརྒྱད་ལ་ཌེན་མརྐ་གྱི་ཤོག་ལོར་གཉིས་ཁྲི་རེའི་གུན་གསབ་སྤྲོད་དགོས་ཆགས་པའི་གནས་ཚུལ་བྱུང་ཡོད་པ་རེད།